Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Administratīvās nodaļas vecākais/ā personāla speciālists/e**

**Vispārējie darba pienākumi:**

* organizēt, koordinēt un vadīt personāla politiku un personāla vadības procesus iestādē;
* sagatavot ar personālu saistītus normatīvo aktu projektus;
* aktualizēt un ievadīt informāciju par personālu resursu vadības sistēmas HORIZON personāla modulī;
* uzturēt un kārtot darbinieku personu lietas;
* koordinēt darbinieku, ierēdņu novērtēšanas procesu NEVIS (novērtēšanas elektroniskā veidlapas informācijas sistēma);
* uzturēt personālsastāva dokumentu reģistrus dokumentu pārvaldības sistēmā "DocLogix";
* konsultēt iestādes darbiniekus personāla vadības jautājumos.

**Prasības kandidātiem:**

* atbilstība Valsts civildienesta likuma 7. panta prasībām;
* atbilstība likuma “Par valsts noslēpumu” 9. panta prasībām;
* akadēmiskā vai otrā līmeņa profesionālā augstākā izglītība (pretendentiem, kuri izglītību ir ieguvuši ārvalstīs, jāpievieno dokuments par tās akadēmisko atzīšanu Latvijā);
* vismaz viena gada darba pieredze personāla vadības jomā un dokumentu pārvaldības procesa organizēšanā;
* vismaz viena gada pieredze darbā ar resursu vadības sistēmas HORIZON personāla moduli;
* teicamas darba tiesisko attiecību regulējošo normatīvo aktu zināšanas un prasme tās lietot praksē;
* izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā;
* vēlama pieredze darbā ar dokumentu pārvaldības sistēmu "DocLogix";
* labas komunikācijas un saskarsmes prasmes;
* prasme noteikt prioritātes, patstāvīgi pieņemt lēmumus un uzņemties atbildību;
* prasme strādāt paaugstinātas intensitātes apstākļos;
* darbā izmantojamo tehnisko līdzekļu un sistēmu lietošanas prasme (MS Office programmas lietotāja līmenī.

**Piedāvājam:**

* darbu valsts iestādē un iespēju iegūt daudzpusīgu profesionālo pieredzi no 2021. gada 1. janvāra.
* Darba vietu Biksēres ielā 6, Rīga.
* mēnešalgu (sākot no EUR 1052 līdz EUR 1382 pirms nodokļu nomaksas) un sociālās garantijas.
* labus darba apstākļus, profesionālus un atbalstošus kolēģus.
* profesionālās pilnveidošanās un izglītošanās iespējas.
* veselības apdrošināšanu pēc pārbaudes laika.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.